Echo (minisarja)
Jaksot

| № | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- |
| 1 | Chafa | Sydney Freeland | Marion Dayre, Josh Feldman, Steven P. Judd ja Ken Kristensen | 2024-1-99. tammikuuta 2024 | 2024-1-1010. tammikuuta 2024 |
Chafa oli ensimmäinen choctaw. He alun perin syntyivät savesta koostuvina olentoina Nanih Waiyan maanalaisessa luolassa, kunnes he nousivat luolan romahdettua maan pinnalle ja muuttuivat ihmisiksi.  Vuonna 2007, Maya Lopez joutui äitinsä, Taloan, kanssa auto-onnettomuuteen, rikollisten sabotoitua heidän jarrujaan. Taloa kuoli ja Maya menetti toisen jalkansa, Taloan äidin, Chulan, syyttäessä Mayan isää, Williamia. William ja Maya muuttivat Tamahasta, Oklahomasta, New Yorkiin, missä Williamista tuli Tracksuit Mafian komentaja ja Williamin työnantajasta, Wilson Fiskistä, Mayan adoptiosetä. Vuosia myöhemmin, Maya näki kuinka Ronin hyökkäsi Tracksuit Mafian kimppuun ja tappoi Williamin. Siitä alkaen Maya työskenteli suoraan Fiskin alaisuudessa ja toivoi löytävänsä Roninin. Erään tehtävän aikana, hän joutui myös taisteluun Daredeviliä vastaan. Joulukuussa 2024, Maya kohtasi Clint Bartoniksi paljastuneen Roninin, ja sai tietää Fiskin itse järjestäneen hänet tappamaan Williamin. Kostona tästä, Maya ampui Fiskiä silmään. Viisi kuukautta myöhemmin, Maya palaa Tamahaan, ja tapaa serkkunsa, Biscuitsin, ja setänsä, Henryn. Maya pyytää Henryn apua pysäyttääkseen Fiskin loput rikollisoperaatiot ja ottaakseen tämän imperiumin hallintaansa. Mutta Henry ei halua vaarantaa sukulaistensa turvallisuutta ja kieltäytyy. Sillä välin, Fisk toipuu sairaalassa ampumahaavastaan. 
| 2 | Lowak | Sydney Freeland | Tarina: Marion Dayre, Josh Feldman, Steven P. Judd ja Ellen Morton Käsikirjoitus: Marion Dayre, Ken Kristensen, Josh Feldman, Steven P. Judd, Rebecca Roanhorse ja Bobby D. Wilson | 2024-1-99. tammikuuta 2024 | 2024-1-1010. tammikuuta 2024 |
1200-luvulla, choctaw nimeltä Lowak osallistui stickball-peliin toista heimoa vastaan. Lowakin heimo uhkaa hävitä pelin, kunnes Lowak näkee näkyjä ja hänen kätensä alkavat hohtaa. Lowak käyttää voimiaan voittaakseen pelin.  Maya pyytää Biscuitsin apua sabotoidakseen erästä junakuljetusta, jossa oli Fiskin kuljetusyhtiölle, Fisk Shippingille, kuuluva tavaravaunu täynnä aseita. Maya asentaa vaunuun kotitekoisen pommin, mutta hänen jalkaproteesinsa jää kiinni. Yhtäkkiä hän alkaa nähdä näkyjä sekä Chafasta että Lowakista, ja hänen kätensä alkavat hohtaa. Käsiensä avulla, hän irrottaa proteesiinsa. Kuljetus saapuu New Yorkiin, missä Mustan Veitsen kartellin jäsenet valmistautuvat purkamaan lastin. Mutta pommi räjähtää ja tuhoaa Fisk Shippingin paikallisen laitoksen. Aamulla, Maya tapaa isoisäpuolensa, Skullyn, saa tältä uuden proteesin ja kertoo hänelle näyistään. Chula on saanut kuulla Mayan olevan Tamahassa, mutta toivoo, että Maya lähtisi kaupungista mahdollisimman pian. Lisäksi Biscuits tulee vahingossa paljastaneeksi Mayan paluun heidän serkulleen, Bonnielle, joka oli ollut Mayalle kuin sisko, mutta jonka kanssa Maya ei ollut yhteyksissä New Yorkiin muuttamisen jälkeen. Henry saa kuulla Fisk Shippingin New Yorkin laitoksen räjähdyksestä, ja vaatii Mayan lopettamaan sotansa Fiskiä vastaan, mutta Maya kieltäytyy. 
| 3 | Tuklo | Catriona McKenzie | Tarina: Marion Dayre ja Ken Kristensen Käsikirjoitus: Ken Kristensen, Jason Gavin ja Shoshannah Stern | 2024-1-99. tammikuuta 2024 | 2024-1-1010. tammikuuta 2024 |
1800-luvun lopulla, choctaw nimeltä Tuklo halusi isänsä tavoin liittyä Ratsumiehiin, mutta ei sukupuolensa vuoksi saanut. Eräänä päivänä, Tuklo näki näkyjä Chafasta ja Lowakista, ja hänen kätensä alkoivat hohtaa. Tuklon isä joutui rikollisten väijyttämäksi, mutta Tuklo sai kuulla hyökkäysestä ja pelasti isänsä.  Chula saapuu tapaamaan Skullya, joka kehottaa Chulaa korjaamaan välinsä Mayan kanssa. Henryn työntekijä, Vickie Tyson, kertoo Mustan Veitsen kartellille Mayan olevan Tamahassa. Vickie ottaa Mayan ja Henryn panttivangeikseen, ja vangitsee myös Bonnien, kun tämä oli tulossa tapaamaan Henryä. Maya vapauttaa itsensä ja yrittää vapauttaa myös Bonnien. Mutta Maya ei suostu kertomaan tälle miksi oli Tamahassa, minkä lisäksi Vickie vangitsee Bonnien uudelleen. Zane, yksi Mustan Veitsen kartellin johtajista, saapuu Tamahaan, mutta hän pettää ja tappaa Vickien. Maya käy hyökkäykseen Zanea ja tämän kätyreitä vastaan, kunnes Zane kätyreineen uhkaa aseilla sekä häntä että Henryä. Mutta sitten Zane saa salaperäisen puhelinsoiton, ja poistuu kätyreineen paikalta. Maya käskee Bonnien lähteä, ja lupaa selittää asian hänelle myöhemmin. Henry paljastaa Mayalle Fiskin olevan yhä elossa, ja suostuu lopulta auttamaan Mayaa. Skully päivittää Mayan jalkaproteesin choctaw-heimon symboleilla koristellulla osalla. Illalla, Maya on aikeissa lähteä Tamahasta, kunnes hän kohtaa entisen kotinsa luona itse Fiskin. 
| 4 | Taloa | Sydney Freeland | Ken Kristensen, Josh Feldman ja Chantelle Wells | 2024-1-99. tammikuuta 2024 | 2024-1-1010. tammikuuta 2024 |
Vuonna 2008, jäätelömyyjä kieltäytyi myymästä jäätelöä Mayalle, koska ei ymmärtänyt tämän olevan kuuro. Raivostunut Fisk pahoinpitelee myyjän. Maya näkee sen, eikä tunne sympatiaa myyjää kohtaan. Vuonna 2021, Maya aloittaa työskentelemisen suoraan Fiskille. Fisk kehottaa häntä olemaan luottamatta kehenkään muuhun, ja sunnuntai-illallisen päätteeksi tappaa Mayan selän takana viittomakielitulkkaajansa.  Fisk laittaa Mayan silmiin AR-piilolinssit, jotka tulkitsevat Fiskin puheen viittomakieleksi. Hän myös lupaa tehdä Mayasta rikollisimperiuminsa uuden johtajan, jos Maya palaa New Yorkiin. Hän antaa Mayalle päivän aikaa päättää. Maya kertoo tästä Henrylle, ja näkee näyn esiäideistään sekä choctawien pow-wow -juhlasta, Chulan nähdessä saman näyn. Henry vie Mayan Chulan luokse, joka kertoo näkyjen olevan esiäitien ”kaikuja”, joilla nämä yrittivät auttaa jälkeläisiään silloin, kun nämä tarvitsivat heitä. Chula kertoo myös näystä, jonka oli nähnyt synnyttäessään Taloan. Maya poistuu vihaisena, koska tunsi Chulan aikoinaan hylänneen Williamin tavoin hänetkin. Illalla, Maya tapaa Fiskin hotellihuoneessa. Fisk paljastaa tappaneensa itse aikoinaan oman isänsä, joka pahoinpiteli hänen äitiään. Hän antaa murha-aseena käyttämänsä vasaran Mayalle, joka kieltäytyy tappamasta Fiskiä. Fisk pyytää vielä kerran Mayaa palaamaan luokseen, mutta saa aamulla kuulla Mayan jo lähteneen Tamahasta ilman häntä. 
| 5 | Maya | Sydney Freeland | Amy Rardin, Steven P. Judd, Ellen Morton ja Chantelle M. Wells | 2024-1-99. tammikuuta 2024 | 2024-1-1010. tammikuuta 2024 |
Maya oli lapsena ampunut mahlatikkaa ritsalla. Taloa oli moittinut tytärtään viattoman eläimen satuttamisesta, ja hohtavien käsiensä avulla parantanut tikan ennen sen vapauttamista takaisin luontoon.  Biscuits lähettää Mayalle viestin, jossa kertoi Chulan ja Bonnien kadonneen. Maya palaa Chulan talolle, missä hän näkee näyn äidistään. Maya syytti itseään vaarojen tuomisesta Tamahaan, mutta Taloa kehottaa tytärtään taistelemaan, ja kertoo, ettei tämä ole yksin, vaan että kaikkien esiäitien perintö kaikuisi hänen kauttaan. Maya pukeutuu Chulan tekemään vaatekappaleeseen, ja lähtee pow-wow’iin pelastaakseen Chulan ja Bonnien, jotka Fisk uhkasi tappaa kostona Mayan petoksesta. Biscuits käy taisteluun Fiskin kätyreitä ja näiden autoja vastaan monsteriautolla. Henry puolestaan saapuu paikalle käsiaseen kanssa, jolla hän myös ampuu Zanen. Maya lähettää kaikuina voimansa myös Chulalle ja Bonnielle, jotka päihittävät Fiskin kätyrit. Maya itse tunkeutuu Fiskin lapsuuden muistoihin omasta isästään, yrittäen saada hänet pääsemään yli vihastaan ja traumoistaan. Raivostunut Fisk kysyy mitä Maya teki hänelle, ja poistuu juhlapaikalta ennen poliisien saapumista. Seuraavana päivänä, Maya päättää kunnolla hyvästellä perheensä ennen lähtöään Tamahasta. Lopputekstien välissä näytetyssä kohtauksessa, Fisk katsoo yksityiskoneessaan kiinnostuneena television uutisraporttia siitä kuinka New Yorkin tulevissa pormestarinvaaleissa ei ollut selkeää suosikkiehdokasta.